cyanic-selkie/wikianc huggingface dataset:
ஜீனத் பேகம்
இசை வாழ்க்கை
ஜீனத் பேகம் 1944 இல் லாகூரிலிருந்து பம்பாய்க்கு குடிபெயர்ந்தார் பம்பாயில் உள்ள பல இசை இயக்குனர்களுக்காக அவர் பாடியுள்ளார். இதில் பண்டிட் அமர்நாத்தின் இளைய சகோதரர்கள் - பண்டிட் ஹுஸ்னல் பகத்ராம், மாஸ்டர் குலாம் ஹைதர், பண்டிட் கோபிந்த் ராம் போன்றவர்கள் அடங்குவர். இந்தியாவில் அவர் கடைசியாகப் பாடிய படம் முக்தா (1951). அவர் பாகிஸ்தானுக்கு குடிபெயர்ந்து லாகூர் வானொலி நிலையத்தில் சேர்ந்து 1950களின் பிற்பகுதி வரை அங்கு பணியாற்றினார். 1947 இல் பாகிஸ்தான் சுதந்திரம் அடைந்த பிறகு, பல புதிய பின்னணி பாடகர்கள் பாகிஸ்தானுக்கு வந்தனர். இது ஜீனத் பேகத்தின் பின்னணி பாடல் வாழ்க்கையை பாதித்தது. இருந்தபோதிலும் 1950கள் மற்றும் 1960களில் அவர் வானொலி லாகூரில் ஒரு முக்கிய பாடகியாக இருந்தார்.
தனிப்பட்ட வாழ்க்கை
ஜீனத் அப்துல் ஜப்பாரை மணந்து பின்னர் அவர்கள் 1955 இல் விவாகரத்து செய்தார். பின்னர் அவர் சக்லைன் ரிஸ்வியை மணந்தார். அவர்களுக்கு ஒரு குழந்தை பிறந்தது.
மேற்கோள்கள்
பகுப்பு:1931 பிறப்புகள் பகுப்பு:பஞ்சாப் நபர்கள் பகுப்பு:2007 இறப்புகள்
ஜூன் 2014
ஜூன் 2014 (June 2014), 2014 ஆம் ஆண்டின் ஆறாவது மாதமாகும். இம்மாதம் ஒரு ஞாயிற்றுக்கிழமையில் ஆரம்பித்து 30 நாட்களின் பின்னர் ஒரு திங்கட்கிழமை முடிவடைகிறது. தமிழ் நாட்காட்டியின் படி ஆனி மாதம் சூன் 15, ஞாயிற்றுக்கிழமை தொடங்கி, சூலை 15 முடிவடைகிறது. இசுலாமிய நாட்காட்டியின் படி கிஞ்சுரா 1435 ஆம் ஆண்டின் ஷஃபான் மாதம் மே 31 சனிக்கிழமை தொடங்கி சூன் 28 சனிக்கிழமை முடிவடைகின்றது.
மேற்கோள்கள்
பகுப்பு:2014
ரசகுசீசம்
ரசகுசீசம் முதலாவது மேளகர்த்தா இராகமும், "இந்து" என்று அழைக்கப்படும் முதலாவது சக்கரத்தின் முதலாவது இராகமுமாகிய கனகாங்கியின் ஜன்னிய இராகம் ஆகும்.
இலக்கணம்
இந்த இராகத்தில் சட்ஜம் (ச), சுத்த ரிசபம் (ரி1), சுத்த காந்தாரம் (க1), பஞ்சமம் (ப1), சுத்த நிசாதம் (நி1),சட்ஜம் (ச) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:
இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 5 சுரங்களும் அவரோகணத்தில் 5 சுரங்களும் உள்ளன. இதனால் இதை "ஔடவ" இராகம் என்பர்.
மேற்கோள்கள்
பகுப்பு:கனகாங்கியின் ஜன்னிய இராகங்கள்
கியுநெய்த்ரா
கியுநெய்த்ரா thumb|கியுநெய்த்ரா இது சிரியா நாட்டிலுள்ள ஒரு நகரம் ஆகும். இந்நகரம் தென்மேற்கு சிரியாவில் பாழடைந்த நிலையில் உள்ளது. இது கோலான் குன்றுகள் பள்ளத்தாக்கில் 1010 மீட்டர் உயரத்தில் அமைந்துள்ளது. இது அரேபிய மொழியில் "சிறிய பாலம்" (The Little Bridge) என்று பொருள்படுகிறது.
கியுநெய்த்ரா உதுமானியப் பேரரசு ஆட்சிக்காலத்தில் கண்டுபிடிக்கப்பட்டது. இந்நகரம் டாமாஸ்கசுக்கு செல்லும் வழியில் அமைந்துள்ளது. அதன்பிறகு 20,000 பேர் கொண்ட அரண்மனையைப் பாதுகாக்கும் காவற்படை நகரமாக மாறியது. 1946-ல் சுதந்திர சிரிய குடியரசின் ஒரு பகுதியாகவும் ரிஃப் டீமாஸ்க் ஆட்சிக்குட்பட்டதாகவும் மாறியது.1964-ல் பிரிந்த கியுநெய்த்ரா ஆட்சிப்பகுதியின் தலைநகராக மாறியது. 1967 ஜூன் 10-ஆறு நாள் யுத்தத்தின் இறுதி நாளில் கியுநெய்த்ரா இஸ்ரேலின் கட்டுப்பாட்டிற்குள் வந்தது.1973-ல் யாம் கிப்பூர் போரில் சிரியா இந்நகரை மீட்டது. ஆனால் மறுதாக்குதலின் போது இஸ்ரேல் மீண்டும் கியுநெய்த்ராவை தனது கட்டுப்பாட்டில் கொண்டுவந்தது.1974-ல் இஸ்ரேல் இந்நகரத்தை விட்டு வெளியேறும் முன் இந்நகரத்தை மீண்டும் கட்ட மறுத்தது.அங்கு மக்கள் சென்று குடியேற சிரியா ஆதரவுதரவில்லை மறுத்தது.அங்கு ,மக்கள் சென்று குடியேற சிரியா ஆதரவுதரவில்லை. இந்நகரத்தை அழித்ததற்காக ஐக்கிய நாடுகள் சபையால் இஸ்ரேல் கடுமையாக கண்டிக்கப்பட்டது. அதேநேரத்தில் இந்நகரத்தை மறுசீரமைக்காததற்கு சிரியாவை இஸ்ரேல் கண்டித்தது. சிரிய உள்நாட்டுப்போரின் போது, கலகக்காரர்களும்,சிரிய-அரேபிய இராணுவத்திற்கும் கலகக்காரர்களின் கட்டுப்பாட்டில் வந்தது. thumb|கியுநெய்த்ராவுக்குச் செல்லும் வழி
2004-ல்,இந்நகரத்தின் மக்கள்த்தொகை 153 பேராக கணக்கிடப்பட்டது.4000-த்திற்கும் அதிகமானோர் இந்நகரைச் சுற்றியுள்ள பகுதிகளில் வாழ்ந்து வந்தனர்.தற்போது கியுநெய்த்ரா-வை ஐக்கிய நாடுகள் சபை, இராணுவம் அனுமதிக்கப்படாத பகுதியாக அறிவித்தது. இது சிரியாவின் எல்லைக்கும் இஸ்ரேலின் கோலான் குன்றுகளிற்கும் இடையில் அமைந்துள்ளது.சட்டரீதியாக இது சிரிய எதிர்ப்பாளர்களின் கட்டுப்பாட்டில் உள்ளது. மிகக்குறைந்த எண்ணிக்கையிலான குடும்பங்களே இங்கு வாழ்கின்றனர்.
மேற்கோள்கள்
பகுப்பு:சிரிய நகரங்கள்
வில்ஹெல்மினா (நெதர்லாந்து)
வில்ஹெல்மினா அரசர் வில்லியம் III க்கும் இவரின் இரண்டாவது மனைவிக்கும் பிறந்த ஒரே மகளாவார். இவர் தனது நான்காவது வயதில் நெதர்லாந்து நாட்டின் அரியணை வாரிசாக அறிவிக்கப்பட்டார். அரசர் வில்லியம் III இறக்கும் போது வில்ஹெல்மினாவுக்கு 10 வயதே ஆனது எனவே இவர் தாய் எம்மா ஆளுனராக நியமிக்கப்பட்டார்.
மேற்கோள்கள்
பகுப்பு:நெதர்லாந்தின் முடியாட்சி பகுப்பு:நெதர்லாந்தின் அரசிகள் பகுப்பு:1880 பிறப்புகள் பகுப்பு:1962 இறப்புகள்
மு. மு. இஸ்மாயில்
'''மு. மு. இஸ்மாயில்''' (பெப்ரவரி 8, 1921 – சனவரி 17, 2005) நீதியரசர்; தமிழறிஞர்; எழுத்தாளர்; சென்னை கம்பன் கழகத்தின் நிறுவுகைத் தலைவர்; கம்ப இராமாயண ஆய்வாளர்.
பிறப்பு
மு. மு. இஸ்மாயில் நாகபட்டணம் மாவட்டத்தில் உள்ள நாகூரில் 1921, பிப்ரவரி 8ஆம் நாள் பிறந்தார். ஒன்பது வயதில் தாயையும், பதிமூன்று வயதில் தந்தையையும் இழந்த அவரை உறவினர்கள் வளர்த்தார்கள்.
கல்வி
இஸ்மாயில் நாகூரில் பள்ளிப் படிப்பை நிறைவுசெய்தார். பின்னர் சென்னை மாநிலக் கல்லூரியில் இளங்கலை (சிறப்பு) பட்டம் (Bachelor of Arts - Honours)பெற்றார். தொடர்ந்து சென்னை சட்டக் கல்லூரியில் பயின்று 1945 ஆம் ஆண்டில்  சட்ட இளவர் (Bachelor of Law) பட்டம் பெற்றார். கல்லூரியில் தன் பேராசிரியர் கே. சுவாமிநாதனுடன் ஏற்பட்ட உறவால், இஸ்மாயிலுக்கு காந்தியத்தில் ஈடுபாடு ஏற்பட்டது.
பணி
தன்னுடைய ஆரம்ப காலத்தில் சென்னை விவேகானந்த கல்லூரியில் பகுதி நேர விரிவுரையாளராகப் பணியாற்றினார்.
தமிழக அரசின் கூடுதல் வழக்கறிஞர்
1959 ஆம் ஆண்டு முதல் 1967 சனவரி வரை தமிழ்நாடு அரசின் கூடுதல் தலைமை வழக்குரைஞராகப் பணியாற்றினார்.
சட்ட விரிவுரையாளர்
இஸ்மாயில் நீதிமன்றத்தில் வழக்குரைஞராக தொழில் புரிந்தபொழுதே பகுதி நேர சட்ட விரிவுரையாளராக 1946 ஆம் ஆண்டு முதல் 1951ஆம் ஆண்டு வரை சென்னை விவேகானந்தர் கல்லூரியிலும் 1951ஆம் ஆண்டு முதல் 1959ஆம் ஆண்டு வரை சென்னை சட்டக் கல்லூரியிலும் பணியாற்றினார்.
கூடுதல் நீதிபதி
இஸ்மாயில் 1967 பிப்ரவரி மாதம் முதல் அக்டோபர் மாதம் வரை தில்லி உயர்நீதி மன்றத்தில் கூடுதல் நீதிபதியாக நியமிக்கப்பட்டு பணியாற்றினார்.
தலைமை நீதிபதி
இஸ்மாயில் 1979 நவம்பர் 6 ஆம் சென்னை உயர்நீதி மன்றத்தின் தலைமை நீதிபதியாக நியமிக்கப்பட்டார். 1981 ஆம் ஆண்டும் சூலை மாதத்தில் மு. மு. இஸ்மாயிலைக் கலந்தாலோசிக்காமலேயே வேறு மாநிலத்திற்கு மாற்றினார். அதனைக் கண்டித்து 1981 சூலை 8 ஆம் நாள் தன் பதவியைத் துறந்தார்.
தற்காலிக ஆளுநர்
1980 அக்டோபர் 27 ஆம் நாள் முதல் நவம்பர் 4 ஆம் நாள் வரை இஸ்மாயில் தமிழ்நாட்டின் தற்காலிக ஆளுநராகப் பணியாற்றினார்.
சட்டக்கமிசன் தலைவர்
2005 ஆம் ஆண்டில் சட்டக் கமிசன் தலைவராகப் பணியாற்றினார்.
சென்னை கம்பன் கழகம்
மு. மு. இஸ்மாயிலுக்கு இளமையிலிருந்தே கம்பராமாயணத்தில் ஈடுபாடு இருந்தது. நாளடைவில் அவ்வீடுபாடு புலமையாக மலர்ந்தது. அதன் விளைவாக 1975 ஆம் ஆண்டில் "தினமணி" முன்னாள் ஆசிரியர் ஏ. என். சிவராமன், கம்பன் அடிப்பொடி சா. கணேசன், பேராசிரியர் அ. ச. ஞானசம்பந்தன் சி. எம். அழகர்சாமி, பழ. பழனியப்பன் ஆகிய நண்பர்களின் துணையோடு சென்னையில் கம்பன் கழகத்தை உருவாக்கினார். தொடக்க நாள் முதல் தனது மரணம் வரை அவ்வமைப்பின் தலைவராகப் பொறுப்பு வகித்தார்.
இலக்கிய ஈடுபாடு
சென்னை ஸ்ரீராமகிருஷ்ண மடத்தின் பொது நிகழ்ச்சிகளில் பலமுறை ஸ்ரீராமகிஷ்ணர், சுவாமி விவேகானந்தர் பற்றி சொற்பொழிவு செய்திருக்கிறார்.அண்ணா சுப்ரமண்யம் மொழிபெயர்த்த உபநிஷத நூல்கள் இவருக்குப் பிடித்தவை. வேதாந்த கேசரி மற்றும் ஸ்ரீராமகிருஷ்ண விஜயம் பத்திரிக்கைகளின் ஆயுள் சந்தாதாரராக இருந்தவர்.
வெளிநாட்டுப் பயணம்
இஸ்மாயில் ஹாங்காங் நாட்டின் தமிழ்ப் பண்பாட்டுக் கழகத்தின் அழைப்பின்பேரில் 1970 ஆம் ஆண்டு ஹாங்காங் சென்று வந்தார்.
விருதுகள்
மு. மு. இஸ்மாயிலுக்கு அவரது தமிழ்த் தொண்டினை பாராட்டி பல்வேறு அமைப்புகள் பட்டங்களையும் விருதுகளையும் வழங்கினர். அவை வருமாறு:
மறைவு
மு. மு. இஸ்மாயில் 2005 சனவரி 17ஆம் நாள் திங்கட் கிழமை சென்னையில் காலமானார்.
சான்றடைவு
பகுப்பு:1921 பிறப்புகள் பகுப்பு:2005 இறப்புகள் பகுப்பு:தமிழறிஞர்கள் பகுப்பு:சென்னை உயர் நீதிமன்றத் தலைமை நீதிபதிகள் பகுப்பு:தமிழ்நாடு ஆளுநர்கள் பகுப்பு:இந்திய முஸ்லிம்கள்
மேலகொண்டையார் ஊராட்சி
மேலகொண்டையார் ஊராட்சி (Melakondaiyur Gram Panchayat), தமிழ்நாட்டின் திருவள்ளூர் மாவட்டத்தில் உள்ள திருவள்ளூர் வட்டாரத்தில் அமைந்துள்ளது. இந்த ஊராட்சி, பூந்தமல்லி சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1202 ஆகும். இவர்களில் பெண்கள் 613 பேரும் ஆண்கள் 589 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
காஷ்மீர பண்டிதர்கள்
காஷ்மீர பண்டிதர்கள் (Kashmiri Pandits) எனும் காஷ்மீர பிராமணர்கள், இந்தியாவின் ஜம்மு காஷ்மீர் மாநிலத்தின் காஷ்மீர் சமவெளியில் வாழ்ந்த இந்துக்கள் ஆவர். காஷ்மீர் பிரிவினைவாதிகளால் தங்களின் உயிருக்கும் உடைமைகளுக்கு அச்சம் ஏற்பட்ட காரணத்தினால், காஷ்மீர் சமவெளியை விட்டு, ஜம்மு, தில்லி போன்ற நகரங்களில் 1985-ஆம் ஆண்டு முதல் அகதிகளாக வாழ்கின்றனர்.
வரலாறு
முகலாயர் ஆட்சியில் அக்பர் பொ.ஊ. 1587-இல் காஷ்மீர் சமவெளியை கைப்பற்றிய பொழுது, காஷ்மீர் பார்ப்பனர்களுக்குப் பண்டிதர் எனும் பட்டத்தை வழங்கியதுடன், வேளாண்மை நிலங்களையும்; அரச பதவிகளையும் வழங்கி கௌரவம் செய்தார். தில்லி சுல்தானகத்திற்குப் பின் வந்த முகலாயர் ஆட்சியில் பெரும்பான்மையான காஷ்மீர பண்டிதர் இசுலாமிய சமயத்திற்கு மாறினர். எஞ்சியவர்கள் காஷ்மீர சைவ சமயத்தை பின்பற்றி வருகிறார்கள்.
காஷ்மீரிருலிருந்து வெளியேறல் (1985–1995)
இந்தியப் பிரிவினையின் போது உண்டான மதக் கலவரத்தின் போதும், 1950-இல் நிறைவேறிய நிலச்சீர்திருத்த சட்டத்திற்கு பிறகும், பெரும்பான்மையான வேளாண் நில உடமையாளர்களான காஷ்மீர பண்டிதர்களில் 80 விழுக்காட்டினர் தங்கள் உடமைகளை இழந்து காஷ்மீரை விட்டு குடும்பத்துடன் வெளியேறினர். 19 சனவரி 1990 அன்று இரவில் இசுலாமிய அடிப்படைவாதிகளின் வெறியாட்டத்தால், ஆயிரக்கணக்கான காஷ்மீர பண்டிதர்கள் தங்கள் குடும்பங்களுடன் காஷ்மீர் சமவெளியை விட்டு, ஜம்மு சண்டிகர் மற்றும் தில்லியில் உள்ள முகாம்களில், சொந்த நாட்டில் அகதிகளாக குடிபெயர்ந்தனர். 1990-ஆம் ஆண்டில் மட்டும் காஷ்மீரிலிருந்து 1,40,000 காஷ்மீர பண்டிதர்களில் சுமார் 1,00,000 பேர் காஷ்மீரை விட்டு அகதிகளாக வெளியேறினார்கள். வேறு சில குறிப்புகளிலிருந்து 1,50,000 முதல் 3,50,000 பேர் வரை காஷ்மீரை விட்டு வெளியேறியதாக புள்ளி விவரங்கள் உள்ளது.
பாதுகாப்பு சட்டங்கள் (PRC - JKMIP Acts)
காஷ்மீர பண்டிதர்கள் நிலையாக வாழ்வதற்கு சிறப்பு மண்டலங்கள் அமைக்கப்பட்டது.
1997-இல் இயற்றப்பட்ட ஜம்மு காஷ்மீர் புலம்பெயர்ந்தோரின் அசையாச் சொத்துகள் பாதுகாப்புச் சட்டத்தின் படி, காஷ்மீரப் பண்டிதர்கள், காஷ்மீர் சமவெளியில் விட்டுச் சென்ற அசையாச் சொத்துகளை பிறர் விற்கவோ அல்லது உரிமை கொண்டாடவோ முடியாது. மேலும் இச்சட்டத்தை மீறி காஷ்மீர பண்டிதர்களின் நிலங்களை பயன்படுத்துவர்கள் அதற்கான ஈட்டுத்தொகையை, நில உரிமையாளர்களான காஷ்மீரப் பண்டிதர்களுக்கு செலுத்த வேண்டும்.
சமூக - அரசியல் அமைப்புகள்
காஷ்மீரிலிருந்து அகதிகளாக வெளியேற்றப்பட்ட காஷ்மீர பண்டிதர்கள் ஜம்மு காஷ்மீர் மாநிலத்தில் தங்களுக்கென தனி தன்னாட்சி பகுதியை நிறுவித்தர பனூன் காஷ்மீர் இயக்கத்தை நடத்தி வருகிறார்கள். தங்களை காஷ்மீரில் மறு குடியமர்த்தவும், காஷ்மீரை விட்டு தங்களை விரட்டியடிக்கப்பட்ட போது ஆயிரக்கணக்கான காஷ்மீரப் பண்டிதர்கள் படுகொலை செய்யப்பட்டது தொடர்பான வழக்குகளை மீண்டும் விசாரிக்கக் கோரி போராட்டங்கள் மூலம் இந்திய அரசிடம் கோரிக்கைகள் வைத்துள்ளனர்.
காஷ்மீரப் பண்டிதர்களின் போராட்ட அமைப்புகள்:
வெளி இணைப்ப்புகள்
பகுப்பு:இந்திய இனக்குழுக்கள் பகுப்பு:காசுமீர் பகுப்பு:காஷ்மீர் மக்கள்
துபாய் பெசுட்டிவல் சிட்டி
துபாய் பெசுட்டிவல் சிட்டி (Dubai Festival City, دبي فستيفال سيتي) என்பது ஐக்கிய அரபு அமீரகத்தின், துபாய் அமீரகத்தில் உள்ள பெரிய வாழிட, வணிக, பொழுதுபோக்கு வளர்ச்சித் திட்டம் ஆகும். "நகரத்துள் ஒரு நகரம்" என விளம்பரப்படுத்தப்படும் இது மையக் கிழக்கின் மிகப் பெரிய கலப்புப் பயன்பாட்டு வளர்ச்சித் திட்டம் ஆகும். முழுமையாக முடிவடைந்ததும், இதில் தொழில், இருப்பிடம், பொழுதுபோக்கு ஆகியவற்றுக்கான எல்லாக் கூறுகளையும் இத்திட்டம் கொண்டிருக்கும். இங்கே, பல வாழிடத் தொகுதிகள், பல்வேறு விடுதிகள், அங்காடிகள், கோல்ப் விளையாட்டிடம் போன்றவற்றுடன், பள்ளிகள் உள்ளிட்ட பலதரப்பட்ட பொதுச் சேவைகளும் திட்டமிடப்பட்டுள்ளன.
விபரம்
இத்திட்டத்தின் கட்டுமானப் பணிகளை "அல் புட்டெயிம் கரிலியன்" என்னும் நிறுவனம் பொறுப்பேற்றது. 2003 ஆம் ஆண்டில் தொடங்கிய பணிகள் நிறைவேற 12 ஆண்டுகள் செல்லும் எனக் கூறப்படுகிறது. துபாய் சிறுகுடாவின் கிழக்குக் கரையில் 3.8 கிமீ (2.4 மைல்) நீளமான கரையோரம் இத்திட்டத்தினுள் அடங்குகிறது. துபாய் பன்னாட்டு வானூர்தி நிலையத்தில் இருந்து 2 கிமீ (1.2 மைல்) தொலைவில் இது அமைந்துள்ளது. 2006 ஆம் ஆண்டு நடுப்பகுதி வரை 11 பில்லியன் அரபு அமீரக திராம் (3 பில்லியன் அமெரிக்க டாலர்) இத்திட்டத்தில் முதலீடு செய்யப்பட்டுள்ளது.
விடுதிகள்
இன்டர்கொன்டினென்டல் விடுதிகள் குழுமத்தினால் முகமை செய்யப்படும் இரண்டு விடுதிகளும், ஒரு நீண்டகாலத் தங்கலுக்கான சேவைகளுடன் கூடிய தங்குமிட வசதித் தொகுதியும் இத்திட்டத்தினுள் உள்ளன. யூலை 2009ல் இக் குழுமம் அல் பாதியா கோல்ப் விளையாட்டிடத்தின் முகாமைத்துவத்தையும் பொறுப்பேற்றுக்கொண்டது. கட்டப்படவிருந்த 350 அறைகள் கொண்ட துபாய் டப்ளியூ விடுதி, 400 அறைகளுடன் கூடிய ஃபார் சீசன்ஸ் விடுதி என்பனவற்றின் கட்டுமான வேலைகள், 2008-2009 உலகப் பொருளாதார நெருக்கடியினால் நிறுத்தி வைக்கப்பட்டுள்ளன.
வெளியிணைப்புகள்
பகுப்பு:ஐக்கிய அரபு அமீரகம்
சினெல்லின் சன்னல்
சினெல்லின் சன்னல் (Snell's window) (சினெல்லின் வட்டம் (Snell's circle) அல்லது ஒளியியல் ஆழ்துளை (Optical man-hole) எனவும் அழைக்கப்படுகிறது.
இந்தத் தோற்றப்பாடு நீருக்குள் செல்லும் ஒளியானது ஒளி விலகலடைவதால் ஏற்படுகிறது. இது சினெல் விதியின் அடிப்படையில் செயல்படுகிறது.
சினெல்லின் சன்னலுக்கு வெளியேயுள்ள பகுதி கருமையாகத் தெரியும் அல்லது முழு அக எதிரொளிப்பின் மூலம் நீருக்கடியிலுள்ள பொருட்கள் தெரியும். நீருக்கடியில் புகைப்படம் எடுப்போர், சினெல்லின் சன்னலுக்கு கீழேயுள்ள பொருட்களை காண தேவையான ஒளி மூலங்களைப் பயன்படுத்துவர்.
நாய் (சீன சோதிடம்)
thumb|250px நாய் சீன சோதிடத்தின் பதினொன்றாவது குறி ஆகும். 1934, 1946, 1958, 1970, 1982, 1994, 2006, 2018, 2030, 2042 ஆகிய வருடங்கள் நாய் வருடம் ஆகும். இந்த வருடத்தில் பிறந்தவர்கள் தோழமை, நேரிடை போக்கு, மனிதாபிமானம் ஆகியவற்றை தங்களின் குனங்களாக கொண்டவர்கள் என்பது சீன சோதிடத்தின் கணிப்பு ஆகும்.
சினெல்லின் சன்னல்
பிம்பம் உருவாதல்
நீருக்கடியிலிருந்து மேலே பார்க்கும் போது தொடுவானத்திலிருந்து தொடுவானம் வரை, அரை வட்ட வடிவில் தெரிய வேண்டும். ஆனால் காற்றுக்கும் நீருக்கும் இடையேயுள்ள ஒளி விலகல் காரணமாக 180° தெரிய வேண்டிய பார்வைக் கோணம், சினெல்லின் சன்னலால் 97° சுருக்கப்படுகிறது. இது மீனின் கண் போன்ற அமைப்பைக் கொண்ட வில்லையைப் போல் செயல்படுகிறது. பிம்பங்களின் ஒளியின் பொலிவு, சாய்கோணம் குறையக் குறைய, குறைகிறது. ஒளியானது எதிரொளிக்கப்படுவதற்குப் பதிலாக விலகல் அடைகிறது. அலைகள் மற்றும் சிற்றலைகள் (ripples) ஏற்படுத்தும் ஒளி விலகல் பிம்பத்தை சிதறடிக்கிறது. கலங்கிய நீரும் பிம்பத்தை சிதறடிக்கிறது.
நாய் (சீன சோதிடம்)
பெயர்க்காரணம்
முன்பு ஒரு காலத்தில் முதல் வருடக்குறியாக யார் வருவது என்பதில் விலங்குகளுக்கு இடையில் மோதல் ஏற்பட்டது. இதற்கு தீர்வாக கடவுள் ஒரு நீச்சல் போட்டியை அறிவித்தார். இதில் எலி, எருது, புலி, முயல், டிராகன், பாம்பு, குதிரை, ஆடு, குரங்கு, சேவல் ஆகியவற்றை தொடர்ந்து நாய் பதினொன்றாவதாக வந்தது. சிறந்த நீச்சல் திறன் கொண்ட பிராணியாக இருந்தபோதும், பாதி வழியிலேயே நாய் ஒய்வெடுக்கப்போய் விட்டதால் அதனால் பதினொன்றாகதான் வர முடிந்தது. இதனால் நாயை கடவுள் பதினொன்றாவது வருடக்குறியாக அறிவித்தார்.
சினெல்லின் சன்னல்
வெளியிணைப்புகள்
பகுப்பு:ஒளியியல் தோற்றப்பாடுகள் பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
நாய் (சீன சோதிடம்)
பெயர்க்காரணம்
நாய் பதினொன்றாவது சீன சோதிட குறியாக குறிப்பிடப்படுவதின் காரணமாக, சீனாவில் கூறப்படும் கதை இது.
வெளி இணைப்புகள்
பகுப்பு:சீன சோதிடம்
Chinesische Astrologie
சேத்திடல் ஊராட்சி
சேத்திடல் ஊராட்சி (Sethidal Gram Panchayat), தமிழ்நாட்டின் இராமநாதபுரம் மாவட்டத்தில் உள்ள இராஜசிங்கமங்கலம் வட்டாரத்தில் அமைந்துள்ளது. இந்த ஊராட்சி, திருவாடனை சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1694 ஆகும். இவர்களில் பெண்கள் 919 பேரும் ஆண்கள் 775 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
புராடி சட்டமன்றத் தொகுதி
புராடி சட்டமன்றத் தொகுதி, தில்லி சட்டமன்றத்துக்கான தொகுதியாகும். இது வடகிழக்கு தில்லி மக்களவைத் தொகுதிக்கு உட்பட்டது. இது ஒரு பொதுத் தொகுதி.
மேலும் பார்க்க
பகுப்பு:தில்லி சட்டமன்றத் தொகுதிகள் பகுப்பு:தில்லி சட்டமன்றம்
ரோகித் வேமுலாவின் தற்கொலை
ரோகித்து சக்கரவர்த்தி வேமுலா (Rohith Chakravarti Vemula, சனவரி 30, 1989 – சனவரி 17, 2016) ஐதராபாத்து பல்கலைக்கழகத்தில் முனைவர் பட்டத்திற்காக படித்துக் கொண்டிருந்த மாணவர் ஆவார். சனவரி 17, 2016 அன்று அவர் மேற்கொண்ட தற்கொலை நாடெங்கும் கிளர்ச்சியையும் கோபத்தையும் தூண்டியுள்ளது; மீயுயர் கல்வி நிறுவனங்களில் தலித்களுக்கும் மிகப் பிற்படுத்தப்பட்டோருக்கும் இழைக்கப்படும் அநீதியை வெளிக்கொணருமாறு ஊடகங்களில் பரவலாக பதியப்படுகின்றது. அவரது தற்கொலைக் கடிதத்தின்படி, கல்லூரி தங்குவிடுதியிலிருந்து வெளியேற்றப்பட்ட பின்னர் அவர் தங்கியிருந்த உம்மா அண்ணா என்பவரின் அறையில் தூக்கிட்டு தற்கொலை செய்து கொண்டார்.
257 பேர் உயிரிழந்த மும்பை குண்டுவெடிப்புகளில் குற்றவாளியாக தீர்ப்பளிக்கப்பட்ட யாகூபு மேமனுக்கு தூக்குத் தண்டனை வழங்கப்பட்டதை எதிர்த்த ரோகித்திற்கும் அகில பாரதிய வித்யார்த்தி பரிசத்தின் செயற்பாட்டாளருக்கும் இடையே எழுந்த சண்டையைத் தொடர்ந்து ரோகித் மற்றும் அம்பேத்கர் மாணவர் சங்கத்தின் ஐந்து நபர்கள் மீது நடவடிக்கை எடுக்கப்பட்டது; சூலை 2015இல் மாதந்தோறும் அவருக்கு வழங்கப்பட்டு வந்த உதவித்தொகை ₹25,000 நிறுத்தப்பட்டதுடன் கல்லூரி தங்கு விடுதியிலிருந்தும் வெளியேற்றப்பட்டார். இருப்பினும் பல்கலைக்கழக அலுவலர் உதவித்தொகை நிறுத்தப்பட்டதை மறுத்தார்; "ஆவணப்பணி"களால் வழங்கல் தாமதமானதாகத் தெரிவித்தார். பகுஜன் சமாஜ் கட்சியின் தலைவர் மாயாவதி குமாரி, இந்திய பொதுவுடமைக் கட்சி (மார்க்சிஸ்ட்) கட்சித் தலைவர் சீத்தாராம் ஏச்சூரி, இந்தியப் பொதுவுடமைக் கட்சி (மார்க்சியம்-லெனினியம்) கட்சியின் கவிதா கிருஷ்ணன் தலித் எழுத்தாளரும் செயற்பாட்டாளருமான மீனா கந்தசாமி ஆகியோர். இதனை "நிறுவனக் கொலை" என விவரித்துள்ளனர்.
ரோகித்தின் தற்கொலையைத் தூண்டியதாக பாரதிய ஜனதா கட்சியின் செகந்தராபாது நாடாளுமன்ற உறுப்பினரும் மத்திய தொழில் நலத்துறை அமைச்சருமான பி. தத்தாத்திரேயா மீதும் பல்கலைக்கழகத் துணைவேந்தர் அப்பா ராவ் மீதும் வழக்கு பதியப்பட்டுள்ளது.
இயைபுத் தொடை
ஒரு செய்யுளில் ஒன்றுக்கு மேற்பட்ட அடிகளின் இறுதி எழுத்து அல்லது இறுதிச் சொல் ஒத்து வரும்போது அது இயைபுத் தொடை என்று கூறப்படுகின்றது. ஒரே அடியில் உள்ள சீர்களின் இறுதி எழுத்துக்கள் ஒன்றி வந்தாலும், அடியின் இறுதிச் சொல்லும் அவ்வடியில் வரும் சீர்களின் சொற்கள் ஒன்றி வந்தாலும் அது இயைபுத் தொடையேயாகும். இதன் படி ஒரு செய்யுளில் இயைபுத் தொடை நான்கு வகையில் அமைய முடியும்.
எடுத்துக்காட்டுகள்
மேற்கண்ட பாடலிலே முதல் மூன்று அடிகளிலும் வரும் இறுதி எழுத்துக்கள் (னை) ஒன்றி இருப்பதனால் இது ஓர் இயைபுத் தொடை கொண்ட பாடலாகும். இது தவிர முதலாம், மூன்றாம் அடிகளில், இறுதி எழுத்துடன் அதே அடியிலுள்ள வேறு சீர்களின் இறுதி எழுத்துக்களும் ஒன்றுவதால் இது அந்த வகையிலும் கூட இயைபுத் தொடை கொண்ட ஒரு பாடலாக அமைகின்றது.
பகுப்பு:யாப்பிலக்கணம்
மார்த்தாண்டம் பொறியியல் மற்றும் தொழில்நுட்ப கல்லூரி
மார்த்தாண்டம் பொறியியல் மற்றும் தொழில்நுட்ப கல்லூரி (Marthandam College of Engineering and Technology) என்பது தமிழ்நாட்டின், கன்னியாகுமரி மாவட்டம், மார்த்தாண்டம், குட்டக்குழியில் அமைந்துள்ள ஒரு பொறியியல் கல்லூரி ஆகும். இது 20006 செப்டம்பரில் நிறுவப்பட்டது. மார்தண்டம் பொறியியல் மற்றும் தொழில்நுட்பக் கல்லூரியானது மார்தண்டம் கல்வி மற்றும் அறக்கட்டளை உறுப்பினர்களின் முயற்சியினால் உருவாக்கப்பட்டது. இந்த கல்லூரிக்கு அகில இந்திய தொழில்நுட்ப கல்வி கவுன்சில் ( ஏ.ஐ.சி.டி.இ ) ஒப்புதல் அளித்துள்ளது. மேலும் இது சென்னை அண்ணா பல்கலைக்கழகத்துடன் இணைக்கப்பட்டுள்ளது.
== கல்வித் திட்டங்கள் == மார்த்தாண்டம் பொறியியல் மற்றும் தொழில்நுட்பக் கல்லூரி  பின்வரும் திட்டங்களை வழங்குகிறது
இளநிலை பட்டப்படிப்புகள்
முதுகலை பட்டப்படிப்புகள்
அமைவிடம்
இந்த கல்லூரியானது தமிழ்நாட்டின், கன்னியாகுமரி மாவட்டம் மார்த்தாண்டம் நகரில் இருந்து 6 கிலோமீட்டர் தொலைவில் உள்ள குட்டக்குழி கிராமத்தில் அமைந்துள்ளது. இக் கல்லூரி வளாகமானது திருவனந்தபுரம் மற்றும் நாகர்கோவில் இடையே அமைந்துள்ளது. கல்லூரி வளாகமானது இறைவிபுதூர்கடை, சுவாமியார் மடம், ஆற்றூர், குலசேகரம், அருமனை, திருவட்டாறு, முளகுமூடு, மார்த்தாண்டம் ஆகிய பகுதிகளுடன் சாலைவழியாக இணைக்ப்பட்டுள்ளது. இக்கல்லூரி திருவனந்தபுரம் சர்வதேச விமான நிலையத்தில் இருந்து 50.8 கிலோமீட்டர் தொலைவில் உள்ளது. இந்த வளாகம் 15 ஏக்கர் நிலப்பரப்பில் உள்ளது.
குறிப்புகள்
பகுப்பு:கன்னியாகுமரி மாவட்ட பல்கலைக்கழகங்களும் கல்லூரிகளும் பகுப்பு:தமிழ்நாட்டு பொறியியல் கல்லூரிகள் பகுப்பு:Coordinates on Wikidata
அயிரை மலை (சங்க காலம்)
அயிரைமலை என்னும் சங்ககாலப் பெயர்வழக்கு அய்யனார் மலையான ஐயப்பன் மலை என மருவியுள்ளது. நேரிமலை எனவும் இது வழங்கப்பட்டது.
அயிரை என்பது மிக உயர்ந்த மலை. அதன் முகடுகளிலிருந்து அருவிகள் இழும் என்னும் ஓசை முழக்கத்துடன் கொட்டும். இது சிலம்பாறு.
தசாவதாரம் (1934 திரைப்படம்)
சான்றாதாரங்கள்
பகுப்பு:1934 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
அயிரை மலை (சங்க காலம்)
பாலைக் கௌதமனார் என்னும் புலவர் சேர மன்னன் பல்யானைச் செல்கெழு குட்டுவன் அயிரை மலை நாட்டைப் போரிட்டு வென்றதைக் குறிப்பிட்டுள்ளார். அப்போது அவர் குறிப்பிடும் நேருயர் நெடுவரை என்னும் தொடர் நேரிமலை என்பதும் அயிரை மலையே என்பதைத் தெளிவுபடுத்துகின்றது. மூன்றாம் பத்தில் உள்ள இந்தப் பாடலின் பதிகம் இவன் அயிரைமலைத் வழிபட்டான் எனக் கூறுகிறது. யானை-நிரை பூட்டி இரண்டு கடல்களிலிருந்தும் நீரை ஒரே பகலில் கொண்டுவரச் செய்து நீராடிய பின் அயிரைமலை தெய்வத்தை வழிபட்டான். இளஞ்சேரல் இரும்பொறையின் முன்னோனாகிய பல்யானைச் செல்கெழு குட்டுவன் புலவுச் சோறு தந்து அயிரை தெய்வத்தை வழிபட்டான். அப்போது அவனது அரசியல் சுற்றம் திங்களைச் சூழ்ந்திருக்கும் விண்மீன்கள் போலக் குழுமியிருந்தது. இந்தச் செய்தி சிலப்பதிகாரத்திலும் குறிப்பிடப்பட்டுள்ளது. பெருங்குன்றூர் கிழார் என்னும் புலவர் சேர மன்னன் இளஞ்சேரல் இரும்பொறையைப் பாடும்போது அவனது முன்னோரைப் போலவே இவனும் அயிரை மலையை வழிபட்டதைக் குறிப்பிடுகிறார்.
அயிரை என்னும் சொல் மீனைக் குறிக்கும். இது இக்காலத்தில் மகர சோதி என்பதாகக் காட்டப்படுகிறது.
சொர்ணக்காடு ஊராட்சி
சொர்ணக்காடு ஊராட்சி (Sornakkadu Gram Panchayat), தமிழ்நாட்டின் தஞ்சாவூர் மாவட்டத்தில் உள்ள பேராவூரணி வட்டாரத்தில் அமைந்துள்ளது. இந்த ஊராட்சி, பேராவூரணி சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2220 ஆகும். இவர்களில் பெண்கள் 1119 பேரும் ஆண்கள் 1101 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
இல்லிப்பூச்சி (பேரினம்)
இல்லிப்பூச்சி (Emerita) என்பது பத்ததுக்காலி ஓடுடைய கணுக்காலிகளில் ஒரு சிறிய இனமாகும். இது தமிழில் ஆழிப்பூச்சி, ஆளிப்பூச்சி, மச்ச நண்டு, கடல் எலி, உறல், பொத்திப்பூச்சி என்றும் கன்னியாகுமரி மாவட்ட கடல் பகுதிகளில் ஆமைப்பூச்சி, உறை என்றும் அழைக்கப்படுகிறது. இந்த சிறிய விலங்குகள் கடற்கரையில் அலைமோதும் மணலில் புதைந்து வாழ்கின்றன. இவை உணர்கொம்புகளைப் பயன்படுத்தி வடிகட்டி உண்கின்றன.
விளக்கம்
இல்லிப்பூச்சி பீப்பாய் வடிவ உடலைக் கொண்டுள்ளது. இதன் உடல் கடினமான ஒரு புறவன்கூட்டைக் கொண்டுள்ளது. இது அலைகளில் உருண்டு செல்லுமாறு உள்ளது. இது இறகு உணர்கொம்பைக் கொண்டுள்ளது. இவறின் மூலமாக கடல் அலைகளில் வரும் மிதவைவாழி மற்றும் சிதைவுகளை வடிகட்டி உணவாக்கிக்கொள்கிறது.
ஆண் இல்லிப்பூச்சிகள் பொதுவாக பெண் இல்லிப்பூச்சிகளைவிட சிறியவை. பெண் இல்லிப்பூச்சிகளின் மேலோட்டு நீளம் சுமார் 8 - 37 mm என இருக்கும் இனங்களைப் பொறுத்து, ஆண் இல்லிப்பூச்சிகளும், பெண் இல்லிப்பூச்சிகளும் ஒத்த அளவிலிருந்து 2.5 mm வரை நீளத்தில் வேறுபடுகின்றன.
பரவல்
ஒட்டுமொத்தமாக இந்த உயிரினமானது வெப்பமண்டல மற்றும் மிதவெப்ப மண்டலங்களில் பரந்த அளிவில் காணப்படுகிறது. இருப்பினும், பெரும்பாலான உள்ளினங்கள் தனிப்பட்ட இனங்களாக சிறிய பகுதிகளில் மட்டுமே காணப்படுகின்றன. இந்த உள்ளினங்கள் வாழும்பகுதிகள் அரிதாகவே ஒன்றுடன் ஒன்று ஒட்டியுள்ளன. அமெரிக்காவின் இரு கடற்கரையிலும் ஆப்பிரிக்காவின் அட்லாண்டிக் கடற்கரையிலும் இந்த இனம் பொதுவான வகையாகும். ஹிப்பா தொடர்பான இனம் ஆத்திரேலியா உட்பட இந்தோ-பசிபிக் முழுவதும் காணப்படுகிறது.
இனங்கள்
பத்து இனங்கள் 2019 ஆம் ஆண்டு வரை அங்கீகரிக்கப்பட்டுள்ளன:
மனிதர்களுடனான உறவு
மீனவர்கள் இல்லிப்பூச்சியை தூண்டில் உணவாக பயன்படுத்துவது உண்டு. சில பண்பாடுகளில், தாய்லாந்து மற்றும் இந்தியாவின் சில பகுதிகளில் இல்லிப்பூச்சிகள் பிரபலமான சிற்றுண்டியாக உண்ணப்படுகின்றன. இவை பெரும்பாலும் வறுவலாக்கபட்டோ, பொறித்தோ உண்ணபடுகின்றன. இதன் சுவை பெரும்பாலும் இறால் மற்றும் நண்டுக்கு இடையில் இருப்பதாக விவரிக்கப்படுகிறது.
வாழ்க்கைச் சுழற்சி
thumb| ஒரு பெண் இல்லிப்பூச்சியின் அடிப்பகுதியில் உள்ள முட்டைகள் இல்லிப்பூச்சி குறுகிய ஆயுட்காலம் கொண்டது, இவை இரண்டு முதல் மூன்று ஆண்டுகளுக்கு மேல் வாழக்கூடியனவாக இல்லை. இவை முதல் ஆண்டு காலத்திலேயே இனப்பெருக்கம் செய்யக்கூடும். இவற்றின் பிரகாசமான ஆரஞ்சு நிற முட்டைகள், லார்வாக்களாக குஞ்சு பொரிக்கின்றன, இவை நான்கு மாதங்களுக்கும் மேலாக மிதவைவாழிகளாக வாழக்கூடும், மேலும் கடல் நீரோட்டங்களால் நீண்ட தொலைவுக்கு கொண்டு செல்லப்படுகின்றன. ஆறு முதல் பதினொன்று வரை உயிரினங்களுக்கு இடையில் மண்டல நிலைகளின் எண்ணிக்கை வேறுபடுகிறது.
வெளி இணைப்புகள்
பகுப்பு:கணுக்காலிகள் பகுப்பு:கணுக்காலி பேரினங்கள்
கல்வே நில தேசிய வனம்
கல்வே நில தேசிய வனம் (Galway's Land National Park) என்பது நுவரெலியாவில் அமைந்துள்ள ஒரு சிறிய தேசிய பூங்காவாகும். 27 மே 1938 அன்று வன சரணாலயமாக அறிவிக்கப்பட்ட இது, 18 மே 2006 அன்று தேசிய வனமாக அறிவிக்கப்பட்டது. இது மலைப்பகுதி சூழல் மண்டலமாக அறிவிக்கப்பட்டது. இலங்கை கள பறவைகள் ஆய்வுக்குழுமம் விக்டோரியா பூங்காவும் கல்வே நிலமும் முக்கிய பறவைகள் பகுதியாகக் கருதியது.
உசாத்துணை
பகுப்பு:இலங்கையின் தேசியப் பூங்காக்கள்
பென்ட்லே சேர்மங்கள்
பென்ட்லே சோ்மங்கள் என்பவை பகுதி-தொகுக்கப்பட்ட ஒபியங்கள் ஆகும். இது முதல் முதலாக கே.டபிள்யு பென்ட்லே என்பவரால் தொகுக்கப்பட்டது. தேபேனின் டேய்ல்-ஆல்டா் வேதிவினை முலம் பல டையீனோபைல்ஸ்களால் தொகுக்கப்பட்டது. 6, 14 - என்டோ - எத்தினோ - பாலம் மற்றும் 7α - இடத்தில் பதிலி செய்யப்பட்டுள்ள சேர்மங்களின் பண்புகளைக் கொண்டுள்ள காரணத்தினால் இந்த சோ்மங்கள்- தேவினால்கள், ஆா்வினால்கள் அல்லது இணைப்புள்ள ஓாிபவைனின் வழிப்பொருட்கள் எனவும் அனழக்கப்படுகின்றன. பியுபிாிநாா்பைன், ஈடோர்பைன் என்பவை இந்த குடும்பத்தில் நன்கு அறியப்பட்டவைகளாகும். மேலும், இதுவே μ ஓபியங்களின் வலிமை வாய்ந்த ஏற்பிகளின் முதல் தொடரை உருவாக்குகின்றன. இத்தொடரின் சில சேர்மங்கள், மாா்பின்களை போல ஆயிரம் மடங்கு வலிமையான வலிநிவராணத் தன்மையுடையவை ஆகும்.
மேற்கோள்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள் பகுப்பு:வலி நிவாரணிகள்
இரே மண்டலம், ஈரான்
இரே மண்டலம் (Ray County; ) என்பது ஈரானில் உள்ள தெகுரான் மாகாணத்தில் உள்ள ஒரு ஆட்சி மண்டலமாகும். இந்த மண்டலத்தின் தலைநகரம் இரே நகரம் ஆகும். இது உண்மையில் தெகுரானின் ஒரு பகுதியாகும். 2006 மக்கள் தொகை கணக்கெடுப்பின்படி, 71,711 குடும்பங்களில், மாவட்டத்தின் மக்கள் தொகை 292,016 ஆகும். இந்த மண்டலம் நான்கு மாவட்டங்களாக பிரிக்கப்பட்டுள்ளது: மத்திய மாவட்டம், பாஷாபூயே மாவட்டம், கஹ்ரிசாக் மாவட்டம் மற்றும் காலே நவ் மாவட்டம். அந்த 4  மண்டலம் மூன்று நகரங்களாக பிரிக்கப்பட்டுள்ளது: ஹசனாபாத், கஹ்ரிசாக் மற்றும் பாகர்ஷஹர் என்பன ஆகும்.
பெயரிடல் மரபு
ஈரானியன் சம்பர் சொசைட்டியின் கூற்றுப்படி, ஆங்கிலம் மற்றும் பாரசீக மொழிகளின் சரியான ஒலிப்பு முறையானது, "அ" என்ற உயிரெழுத்தின் ஒலிப்புப் போல என்றாலும்,  " ரே " என்றாலும், எழுத்துப்பிழையும், ஒலிப்புப்பிழையும் உள்ள மாறுபாடாக உள்ள சொற்களும் பயன்பாட்டில் உள்ளன. கொலம்பியா பல்கலைக்கழகத்தால் வெளியிடப்பட்ட என்சைக்ளோபீடியா ஈரானிகாவைப் போலவே, நகரப் பல்கலைக் கழகமும் "ரே" ("ஆசாத் பல்கலைக்கழகம், இரே") என்ற எழுத்துப்பிழைகளையும் பயன்படுத்துகின்றன. இதன் முழுமையான வரலாற்றுப் பெயர், சாகர்-இ ரே என்பதாகும்.
விளக்கம்
ஈரானின் நில ஆட்சியானது, பல்வேறு அரசுப் பணிகளுக்காகவும், அரசு சார்பற்ற நிறுவனங்களின் அல்லது அமைப்புகளின் மக்கள் நலன் சார்ந்தத் திட்டங்களைச் செயற்படுத்தவும், உள்ளாட்சி அமைப்பு முறைகளைச் செயற்படுத்தவும், பல்வேறு படிநிலைகளாகப் பிரிக்கப்பட்டுள்ளன. அதன் முதல் படியாக, 1,648,195 சதுர கிலோ மீட்டர்கள் பரப்பளவு கொண்ட ஈரானின் நிலப்பரப்பானது, வரலாற்று அடிப்படையில், அந்த நாட்டின் உள்துறை அமைச்சகத்தால், முதல் நிலையாக, ஐந்து பெரும் பகுதிகளாகப் பிரிக்கப் பட்டுள்ளன. 2014 ஆம் ஆண்டு சூன் 22 ஆம் நாள், இந்த ஐந்து நிலப்பகுதிகளுக்கான ஆட்சித் தொகுப்பு அறிவிப்பு வெளியானது. ஒவ்வொரு பகுதியும், தன்னகத்தே பல  உட்பிரிவுகளாகப் பிரிக்கப் பட்டுள்ளன. இந்த இரண்டாம் நிலை உட்பிரிவின் பெயர் மாகாணம் என்று அழைக்கப்படுகிறது. ஈரான் அரசின் புள்ளிவிவரப்படி, இந்நாள் வரை முப்பத்தியொரு மாகாணங்கள் உருவாக்கப்பட்டுள்ளன. ஒவ்வொரு மாகாணமும், அடுத்து மண்டலம் என்று அழைக்கப்படும், மூன்றாம் நிலை, நிலப்பகுதிகளாகப் பிரிக்கப்பட்டுள்ளன. அடுத்து நான்காம் நிலை ஆட்சிப்படியாக, ஒவ்வொரு மண்டலமும், சில மாவட்டங்களாகப் பிரிக்கப் பட்டிருக்கிறது. சில நகரங்களையும் ஊரகங்களையும் (கிராமப்புற மாவட்டம்) உள்ளடக்கியதாக அமைந்துள்ளது. கிராமப்புற மாவட்டங்கள் என்பது பல கிராமங்களின் தொகுப்பாகும். மண்டலத்தில் இருக்கும் சில நகரங்களில் ஒரு நகரமே, அம்மண்டலத்தின் தலைநகராக அறிவிக்கப்பட்டு செயற்படுகிறது.
சுற்றுலா
கெசுமெக்-அலி இரே என்பது சுற்றுலா இடங்களில் முக்கியமான வரலாற்று சிறப்பு மிக்க இடமாகும். இங்குள்ள நீருற்று பழம் பெருமை வாய்ந்த பொழுது போக்கு இடமாகும். இது தெற்கு தெகுரான் நகரத்திற்கும், வடக்கு இரே, ஈரான் ஊருக்கும் அருகில் இருக்கிறது. இந்நீருற்று துர்குல் கோபுரம், இரக்சன் கோட்டை, இன்னும் சில சுற்றுலா இடங்களுக்கு அருகில் அமைந்துள்ளது. இந்நீரில் தாது உப்பு கலந்துள்ளதால், பல வருடங்களுக்கு முன், ஈரானியர் தரை விரிப்புகளைச் சுத்தம் செய்ய இந்த நீருற்றைப் பயன்படுத்தினர். இந்நீரால் அவ்விரிப்புகள் அடர் நிறத்தை இழந்து, அழகிய வெளிர் நிறங்களுக்கு மாற்றுவதற்கு பயன்படுத்தினர். முற்காலத்தில் தரைகீழ் அமைந்துள்ள நீருற்றாலும், ஒரு வகை மண்ணாலும், சிவப்பு, அடர்கருப்பு, பழுப்பு நிற சுடுமண் பாண்டங்கள் செய்யப்பட்டன. இது போன்ற பாண்டங்களை 1934-1936 ஆம் ஆண்டு பிலடோப்பியா பல்கலைக்கழகம் அகழாய்வில் கண்டறிந்தது.
உத்தவர்
உத்தவர், பகவான் ஸ்ரீகிருஷ்ணரின் பரம பக்தரும், மதியமைச்சரும், சிற்றப்பா மகனும் ஆவார். பகவான் தான் எடுத்த கிருஷ்ண அவதாரத்தின் நோக்கம் முடிந்து விட்ட காராணத்தினால், வைகுண்டத்திற்கு எழுந்தருள நினைக்கையில் உத்தவர், பகவானிடம் தன்னையும் வைகுண்டத்திற்கு அழைத்துச் செல்ல வேண்டினார். அதற்கு கிருஷ்ணர், உத்தவரிடம், மீதி உள்ள யதுகுலத்தவரை நீ வழி நடத்தச் செல்ல வேண்டி இருப்பதால், உன் ஆயுட்காலம் முடிந்த பின் வைகுண்டத்திற்கு வரலாம் என்றும், அதுவரை ”பத்ரிகாசிரமம்” சென்று தங்கி தவ வாழ்ககை மேற்கொள்ள உத்தவருக்கு ஆணையிட்டார். அப்போது உத்தவர், அருச்சுனனுக்கு, (பகவத் கீதை) உபதேசம் செய்தது போன்று தனக்கும் ஆத்ம உபதேசம் செய்ய பகவானிடம் வேண்டுகிறார். பகவான் ஸ்ரீகிருஷ்ணரும் (31 அத்தியாயங்கள் கொண்ட 1367 சுலோகங்கள்) ஆத்ம உபதேசத்தை உத்தவருக்கு அருளினார்.
உத்தவ கீதை
உத்தவருக்கு பகவான் கிருஷ்ணர் அருளிய உத்தவ கீதை, பாகவத புராணத்தில், இறுதி ஸ்கந்தமான, பதினோராவது ஸ்கந்தத்தில் (நூல்) உத்தவ கீதை அமைந்துள்ளது. உத்தவருக்கு அருளிய கீதை, முப்பத்தொரு அத்தியாயங்களில் 1367 சுலோகங்களைக் கொண்டுள்ளது.
செ. ப. பன்னீர்ச்செல்வம்
'''செ. ப. பன்னீர்ச்செல்வம்''' (பிறப்பு: ஏப்ரல் 19 1948) தமிழ்நாட்டின் தஞ்சை மாவட்டத்தைப் பிறப்பிடமாகக் கொண்ட இவர் சிங்கப்பூருக்கு புலம்பெயர்ந்த புக்கிட் பாஞ்சாங் தொடக்க, உயர்நிலைப் பள்ளிகளில் தனது கல்வியைக் கற்று பின்னர் லிங்கன்சையர் ஹம்பர்சைட் பல்கலைக்கழகம், ஆக்லஹாமா நகர பல்கலைக்கழகம் ஆகியவற்றில் நிர்வாகத் துறையில் இளங்கலை சிறப்புப் பட்டத்தினையும், மதுரைப் பல்கலைக்கழகத்தில் தமிழில் இளங்கலைப் பட்டத்தினையும் பெற்றார். மேலும் இவர் தமிழ், ஆங்கிலம், இந்தி, மலாய் போன்ற மொழிகளில் நன்கு புலமைமிக்கவராவார்.
தொழில் நடவடிக்கைகள்
சிங்கப்பூர் வானொலியில் ஒலிபரப்பாளராகவும், தயாரிப்பாளராகவும், ஆய்வாளராகவும், செய்தியாசிரியராகவும் தொழில்புரிந்துள்ளார். இவர் வானொலியில் பணியாற்றிய காலத்தில் முதன் முதலாக நாளும் ஒரு குறள் எனும் நிகழ்ச்சியைத் தயாரித்தளித்ததுடன் பல ஆண்டுகள் தேசியநாள் அணிவகுப்பை நேரடி வர்ணனை செய்தும் வந்தார். மேலும் 25 ஆண்டுகள் (1968 - 1993) தொலைக்காட்சி செய்தி வாசிப்பாளராகவும் இருந்துள்ளார்.
வகித்த பதவிகள்
பூன் லே இலக்கியக் குழுச் செயலாளராக பணியாற்றியுள்ளார்.
இலக்கியப் பணி
சாருகேசி, ஸ்ரீநிதியதுநந்தனன், இடைக்காடன், செ.பக்கிரிசாமி, கோகுலபாரதி போன்ற புனைப்பெயர்களில் 1960ம் ஆண்டு தொடக்கம் எழுதிவரும் இவர் சிறுகதைகள், மரபுக் கவிதைகள், புதுக் கவிதைகள், நாடகங்கள், நாவல்கள், கட்டுரைகள் என பல்துறைகளிலும் பங்களித்துள்ளார். சுமார் 40 சிறுகதைகளையும், 30 நாடகங்களையும், 60 மரபுக் கவிதைகளையும், 50 புதுக் கவிதைகளையும், 2 நாவல்கள் உள்ளிட்ட 60க்கும் மேற்பட்ட கட்டுரைகளையும் எழுதியுள்ள இவரது முதல் சிறுகதைத் தொகுப்பான 'மாயா', சிங்கப்பூர் தங்கமீன் பதிப்பக வெளியீடாக 2014 ஆம் ஆண்டு அறிமுகம் கண்டது. சிங்கப்பூர் இந்திய முன்னோடிகளைப் பற்றி சிங்கப்பூர் தங்கமீன் இணைய இதழில் இவர் எழுதிய தொடர், தற்போது 'சிங்கப்பூர்த் தமிழ் முன்னோடிகள்' என்ற தலைப்பில் நூல்லாகிக் கொண்டிருக்கிறது. இவர் தற்போது, அம்பியவாகர் எழுதிய ஆங்கில நூலைத் தமிழில் மொழியாக்கம் செய்யும் முயற்சியில் ஈடுபட்டு வருகிறார். மேலும் இலக்கிய நாடகங்கள், வாழ்க்கைப் பாதை நாடகங்கள் போன்றவற்றை வானொலிக்காக எழுதி, தயாரித்து ஒலிபரப்பியுமுள்ளார்
பெற்ற விருதுகளும், கௌரவங்களும்
தமிழ்ச்செல்வம் எனும் பட்டம்
உசாத்துணை
பகுப்பு:தமிழக எழுத்தாளர்கள் பகுப்பு:1948 பிறப்புகள் பகுப்பு:சிங்கப்பூர் எழுத்தாளர்கள் பகுப்பு:தஞ்சாவூர் மாவட்ட நபர்கள்
விளாத்துறை ஊராட்சி
விளாத்துறை ஊராட்சி (Vilathurai Gram Panchayat), தமிழ்நாட்டின் கன்னியாகுமரி மாவட்டத்தில் உள்ள முன்சிறை வட்டாரத்தில் அமைந்துள்ளது. இந்த ஊராட்சி, விளவன்கோடு சட்டமன்றத் தொகுதிக்கும் கன்னியாகுமரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 13121 ஆகும். இவர்களில் பெண்கள் 6547 பேரும் ஆண்கள் 6574 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கன்னியாகுமரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஜோ பிளாக்லெட்ஜ்
ஜோ பிளாக்லெட்ஜ் (Joe Blackledge, பிறப்பு: 1928, இறப்பு: மார்ச்சு 19 2008),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகளில் கலந்து கொண்டுள்ளார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1928 பிறப்புகள் பகுப்பு:2008 இறப்புகள் பகுப்பு:லன்காசையர் துடுப்பாட்டக்காரர்கள்
ரத்தினபூர்ணா
ரத்தினபூர்ணா முதலாவது மேளகர்த்தா இராகமும், "இந்து" என்று அழைக்கப்படும் முதலாவது சக்கரத்தின் முதலாவது இராகமுமாகிய கனகாங்கியின் ஜன்னிய இராகம் ஆகும்.
இலக்கணம்
இந்த இராகத்தில் சட்ஜம் (ச), சுத்த ரிசபம் (ரி1), சுத்த காந்தாரம் (க1), சுத்த மத்திமம் (ம1), பஞ்சமம் (ப1), சுத்த தைவதம் (த1), சுத்த நிசாதம் (நி1), சட்ஜம் (ச) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:
இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் எல்லாச் சுரங்களும் அவரோகணத்தில் 6 சுரங்களும் உள்ளன. இதனால் இதை "சம்பூரண சாடவ" இராகம் என்பர். அவரோகணத்தில் மத்திமமும், காந்தாரமும் ஒழுங்கு மாறி வருவதால் இது ஒரு வக்கிர ராகம் ஆகும்.
மேற்கோள்கள்
பகுப்பு:கனகாங்கியின் ஜன்னிய இராகங்கள்
கன்னிச்சவ்வு
கன்னிச்சவ்வு (Hymen அல்லது Maidenhead) அல்லது யோனிச்சவ்வு என்பது புணர்புழையின் வாயிலை சுற்றியுள்ள அல்லது பகுதியும் மூடியுள்ள ஓர் சவ்வு போன்ற இழையம் ஆகும். முழுமையும் மூடாதிருப்பதால் கன்னியரும் மாதவிடாய் காலத்தில் கருப்பைக் கழிவுகளை வெளியேற்ற இயலும். இந்தச் சவ்வின் பயன் குறித்து அறியாது உள்ளது. பொதுவாக முதல் உடலுறவின்போது இது கிழிபடுவதால் இது கன்னிச்சவ்வு எனவும் கிழிபடாதவர்கள் கன்னியர்கள் எனவும் கருத்து உள்ளது. இது ஓர் தவறான கருத்து ஆகும். ஒரு பெண்ணின் கன்னிச்சவ்வு சில விளையாட்டுக்களில் ஈடுபட்டால் கூட கிழிபடலாம். மேலும் சில பெண்களுக்கு பிறவியிலேயே கன்னிச்சவ்வு இல்லாமல் இருக்கலாம்.
வகைகள்
கன்னிச்சவ்வுகள் பலவகைப்படும். 2000இல் ஒரு பெண்ணிற்கு கன்னிச்சவ்வு உருவாவதே இல்லை: இது "துளையில்லா கன்னிச்சவ்வு" எனப்படுகிறது.
கன்னிச்சவ்வு கிழிபடக்கூடிய காரணங்கள்
கன்னிச்சவ்வு விளையாடுவதாலோ பஞ்சுத்தக்கைகளைப் பயன்படுத்துவதாலோ கிழிபடலாம்.
கன்னிச்சவ்வு உள்ள பிற விலங்குகள்
கீழ்வரும் விலங்குகளுக்கு கன்னிச்சவ்வு உள்ளன: இது கன்னிச்சவ்வு உள்ள விலங்குகளின் முழுமையான பட்டியல் அல்ல. மேலும் பல விலங்குகளுக்கு கன்னிச்சவ்வு உள்ளது.
வளர்ச்சி நிலைகள்
பிறந்த குழந்தைகளுக்கு கன்னிச்சவ்வு தடிமனாகவும் இளஞ்சிவப்பாகவும் காணப்படும். தாய்ப்பாலில் இருந்து பெறப்படும் தாயின் இயக்குநீரால் இவ்வாறுள்ளது. பூப்படையாத பெண்களுக்கு ஈத்திரோசன் இயக்குநீர் இல்லாமையால் கன்னிச்சவ்வு மெலிதாக இருக்கிறது. இது மிகவும் உணர்திறனோடு தொடுதலால் வலி ஏற்படுமளவில் மென்மையாக உள்ளது. பூப்படைந்த பின்னர் இயக்குநீர் சுரப்பதால் மீண்டும் தடித்தும் இளஞ்சிவப்பாகவும் இருக்கும்.
வெளி இணைப்புகள்
பகுப்பு:பெண் இனப்பெருக்கத் தொகுதி
மஞ்சப்பாறை ஆறு
692 மைல் நீளமுடைய அமெரிக்காவின் மேற்கிலுள்ள மஞ்சப்பாறை ஆறு (ஆங்கிலம் - Yellowstone River) மிசௌரி ஆற்றின் துணையாறாகும். மேல் மிசௌரியின் முதன்மை துணையாறான இதுவும் இதன் துணையாறுகளும் பெரும் நிலப்பரப்பை வடிநிலமாக கொண்டுள்ளன.
வடிநிலம்
மஞ்சப்பாறை ஆற்றின் வடிநிலம் கிட்டதட்ட 37,167 சதுர மைல்கள் பரப்பு உடையது. கிளார்க்கு போர்க்கு மஞ்சப்பாறை, காற்று ஆறு, பெரும் கொம்பு ஆறு, நாக்கு ஆறு, பொடி ஆறு ஆகிய மஞ்சப்பாறை ஆற்றின் துணையாறுகளின்  வடிநிலமும் இதன் வடிநிலத்தை சார்ந்தவை. 12.800 அடி உயரத்தில் உற்பத்தியாகும் இது 1,850 அடி உயரத்தில்  வடக்கு டக்கோட்டாவிலுள்ள வில்லியசுன்டன் நகருக்கு சற்று முன்பு புபோர்டில் மிசௌரியுடன் கலக்கிறது. பல நீர்த்தேக்கங்களையும் ஏரிகளையும் இதன் வடிநிலம் கொண்டிருந்தாலும் நீரை தேக்கி வைக்கக்கூடிய அணைகள் எதுவும் இதில் இல்லை.
thumb|இடது|வடிநிலப் படுகை (நீரேந்துப்பகுதி)
புவியியல்
பில்லிங் நகருக்கு கிழக்கே பெரும் கொம்பு ஆறு மஞ்சப்பாறை ஆற்றுடன் கலக்கிறது, அதற்கு அப்பால் மைல் நகரத்தில் நாக்கு ஆறு கலக்கிறது. இறுதியாக பொடி ஆறு இதனுடன் கிழக்கு மாண்டேனாவில் கலக்கிறது. 1860இல் இருந்து மாண்டேனாவில் இவ்வாறு விவசாயத்திற்காக முழுவதுமாக பயன்படுத்தப்படுகிறது. இந்த ஆற்றின் மேல் பகுதி மீன் பிடித்தலுக்கு சிறப்பு பெற்றதாகும். 1950இல் மாண்டேனா, வயோமிங், வடக்கு டகோட்டா இடையே இந்த ஆற்று நீரை பயன்படுத்துவது தொடர்பாக உடன்பாடு ஏற்பட்டது. 2010இல் வயோமிங் இவ்வாற்று நீரை பயன்படுத்துவது தொடர்பாக 1950 உடன்பாட்டை எதிர்த்து மாண்டேனா அமெரிக்க உச்ச நீதிமன்றத்தில் வழக்கு தொடுத்தது. நீதிமன்றம் 2011இல் வயோமிங் இவ்வாற்று நீரை பயன்படுத்துவதை குறைக்க மாண்டேனாவிற்கு உரிமையில்லை என தீர்ப்பளித்தது. வயோமிங்கும் மஞ்சப்பாறை ஆற்று நீரை பயன்படுத்தி மாண்டேனா விவசாயம் செய்யும் பரப்புக்கு சம அளவு பரப்பில் மஞ்சப்பாறை ஆற்று நீரை பயன்படுத்தி விவசாயம் செய்கிறது.
வரலாறு
இந்த ஆற்றின் பெயர் மின்னடாரி தொல்குடிகள் வழங்கிய பெயரிலிருந்து பெறப்பட்டது என பரவலாக கருதப்படுகிறது. சிலர் இவ்வாற்றின் பெரும் பள்ளத்தாக்கிலுள்ள மஞ்சள் நிற கற்களால் மஞ்சப்பாறை என அழைக்கப்படுகிறது என கருதுகின்றனர். ஆனால் மின்னடாரி தொல்குடிகள் பள்ளத்தாக்கு உள்ள மஞ்சப்பாறை ஆற்றின் மேல் பகுதியில் வசித்ததில்லை. சில வல்லுநர்கள் மஞ்சள் நிற மணற்பாறைகளால் இப்பெயரை பெற்றதாக கருதுகின்றனர். இந்த ஆற்றின் மேல் பகுதியில் வசித்த காக்கை தொல்குடிகள் மின்னடாரி தொல்குடிகள் வழங்கிய பெயரை தங்கள் மொழிக்கு மொழிபெயர்த்து  இவ்வாற்றை அழைத்தனர். பிரெஞ்சுகாரர்களும் ஆங்கிலேயர்களும் மின்னடாரி தொல்குடிகள் வழங்கிய பெயரையே மொழிபெயர்த்து  இவ்வாற்றை அழைத்தனர். ஆங்கிலேயர்கள் அதிகம் இங்கு குடியேறியதால் ஆங்கில பெயரே (யெல்லோஇசுடோன்) அதிகளவில் பயன்படுத்தப்படுகிறது.
தொல்குடிகளின் வேட்டை திடல்களில் குடியேறிகள் ஊடுறுவியதால் இருவருக்கும் இடையே செம்முகில் போர் நடந்தது. 1868இல் ஏற்பட்ட போர்ட் லாராமை உடன்பாட்டை அடுத்து அப்போர் முடிவுற்றது. இவ்வுடன்பாட்டின்படி கருமலையும் அதையொட்டிய சில பகுதிகளும் தொல்குடிகளுக்கு ஒதுக்கப்பட்டது அங்கு குடியேறிகள் வரமாட்டார்கள் என உறுதியளிக்கப்பட்டது. இப்பகுதி சில பெரும் கொம்பு, நாக்கு, பொடி ஆறுகளின் வடிநிலத்தை கொண்டுள்ளது. எனினும் 1874இல் கருமலையில் தங்கம் இருப்பது கண்டறியப்பட்டதால் ஏராளமான குடியேறிகள் அங்கு புகுந்தனர். இதனால் தொல்குடிகளுக்கும் அமெரிக்காவுக்கும் இடையே பெரும் இசூ போர் 1876-77இல் மூண்டது.
குடியேறிகள் உடன்பாட்டை மீறியிருந்தாலும் அவர்களை காக்க அமெரிக்கா போரில் இறங்கியது. இப்போரில் அமெரிக்கா வெற்றி பெற்றது. தொல்குடிகள் தொலைவில் அவர்களுக்கு புதிதாக ஒதுக்கப்பட்ட இடங்களுக்கு துரத்தப்பட்டார்கள். போரில் அமெரிக்கா சார்பாக இருந்த காக்கை தொல்குடி வீரர்கள் அமெரிக்க படையில் சேர்த்துக்கொள்ளப்பட்டு ஒற்றர்களாக பணி புரிந்தார்கள். வடகிழக்கு பசிபிக் இருப்புப்பாதை பிசுமார்க்கிலிருந்து மஞ்சப்பாறை ஆறு நகரான லிவிங்சுடன் வரை இருப்புப்பாதை போட முயன்றது. இந்தப்பாதை லகோடா தொல்குடிகளின் எருமை வேட்டைத்திடல் வழியாக சென்றது. 1883இல் இருப்புப்பாதை போடும் பணி நிறைவு பெற்றது. 20ஆம் நூற்றாண்டின் தொடக்கத்தில் வடகிழக்கு பசிபிக் இருப்புப்பாதை மஞ்சப்பாறை தேசிய பூங்கா நுழைவு வாயில் வரை தன் சேவையை விரிவுபடுத்தியது.
வெள்ளம் - வறட்சி
வடிநிலப்பகுதியில் பனி உருகுவதாலும் மழைப்பொழிவாலும் மஞ்சப்பாறை ஆற்றில் வெள்ளம் ஏற்படுகிறது. ஆற்றின் மேல் பகுதியில் வேனிற் காலத்திலும் கோடை காலத்தின் தொடக்கத்திலும் பனி உருகுவதால் வெள்ளம் ஏற்படுகிறது. கீழ் பகுதியில் கடும் மழையால் கோடையிலும் கூதிர்காலத்திலும் வெள்ளம் ஏற்படுகிறது. கடும் வறட்சியும் மஞ்சப்பாறையின் வடிநிலத்தில் பல ஆண்டுகள் ஏற்பட்டதுண்டு. 1929-42, 1948–62 and 1976-82 ஆகிய ஆண்டுகளில் இதன் படுகையில் வறட்சி ஏற்பட்டது, 1977இல் பெரும்பாலான அமெரிக்க மேற்கு மாநிலங்கள் வறட்சியை சந்தித்தன. ஓடைகளில் குறைவான நீரே சென்றதால் திட கழிவுகள் கரையாமல் அதிகம் தேங்கின. மலைப்பகுதிகளில் ஆற்று நீரின் வேகம் அதிமென்பதால் சமவெளிப்பகுதியை விட அங்கு குறைவான திட கழிவுகளே தேங்கின. விவசாயம், சுரங்கம் மற்றும் பலவிதமான மனித செயற்பாடுகளால் பலவித கழிவுகள் ஆற்றில் தேங்கின மேலும் மனிதனுக்கு தீங்கு விளைவிக்கும் பாக்டீரியா, உப்பு, செலீனியம் போன்றவை அதிகம் ஓடைகளில் தேங்கின.
எண்ணெய் கசிவு
யூலை 1, 2011 அன்று சில்வர் டிப்பிலிருந்து பில்லிங் நகருக்கு வரும் எக்சான்மொபைல் நிறுவனத்தின் எண்ணெய் குழாயில் பில்லிங்கிற்கு மேற்கே 10 மைல் தொலைவில் உடைப்பு ஏற்பட்டது. 56 நிமிடத்தில் உடைப்பு சரிசெய்யப்பட்டாலும் 1,500 பீப்பாய் எண்ணெய் கசிந்து மஞ்சப்பாறை ஆற்றில் கலந்தது. உடைப்பால் வெடிவிபத்து ஏற்பட்டால் மக்களை காக்கும் பொருட்டு முன்எச்சிரிக்கையாக லாரல் நகரிலிருந்து  140 பேர் நள்ளிரவில் வெளியேற்றப்பட்டு மறுநாள் காலையில் வீடு திரும்ப அனுமதிக்கப்பட்டார்கள்.
பிரிட்சர் குழாய் நிறுவனத்தின் படி கிளன்டைவ் அருகில் சனவரி 17, 2015 காலை 10 மணியளவில் எண்ணெய் குழாய் உடைந்தது. சுற்றுச்சூழல் பாதிப்பை தடுக்கும் பொருட்டு அடுத்த 1 மணி நேரத்தில் குழாயில் எண்ணெய் வருவது நிறுத்தப்பட்டது. நிறுவனம் 300இலிருந்து 1,200 பீப்பாய் எண்ணெய் வெளியேறி மஞ்சப்பாறை ஆற்றில் கலந்ததாக அறிவித்தது. மாநில அரசு 50,000 கேலன்கள் எண்ணெய் ஆற்றில் கலந்ததாக அறிவித்தது. புற்று நோயை உருவாக்கும் பென்சீன் என்ற வேதிப்பொருள் அங்குள்ள நீரில் எச்சரிக்கை அளவை தாண்டி பில்லியனுக்கு பதினைந்து துகள்கள் இருப்பதாக கணக்கிடப்பட்டது. சுற்றுச்சூழல் பாதுகாப்பு ஆணைய அதிகாரி பில்லியனுக்கு ஐந்து துகள்களுக்கு மேல் இருப்பது நீண்டகால பாதிப்பை உண்டாக்கும் என்றார். கிளன்டைவ் மக்களில் 6,000 பேர் புற்று நோயை உருவாக்கக்கூடிய பென்சீன் ஆற்றில் அதிகமிருப்பதால் நகராட்சி குழாயில் வரும் நீரை பருகவேண்டாம் என அறிவுறுத்தப்பட்டார்கள். அவர்களுக்கு குடுவையில் (பாட்டல்) நீர் கொடுக்கப்பட்டது. சனவரி 23 அன்று நகர நீர் சுத்திகரிப்பு நிலையம் முழுமையாக தூய்மையாக உள்ளதாக அறிவிக்கப்பட்டது. நகராட்சி குடிநீர் குடிக்க உகந்தது என அறிவிக்கப்பட்டது.
2015 விபத்தில் வயோமிங் மாநில நிறுவனமான டுரு நிறுவனங்களின் பாப்லர் குழாய்வரிசை 2006 முதல் 2014 வரை ஒன்பது விபத்துகளில் ஈடுபட்டுள்ளது. இவ்விபத்துகளால் ஏராளமான எண்ணெய் கசிந்தது. மேலும் இதன் துணை நிறுவனமான பெல்லே போர்ச்சே குழாய் 21 விபத்துகளில் ஈடுபட்டுள்ளது. இவ்விபத்துகளால் ஏராளமான எண்ணெய் கசிந்தது இரு நிறுவனங்களும் நடுவண் அரசால் தண்டம் விதிக்கப்பட்டு இருந்தன. பனி உருகும் வரை காத்திருந்து மஞ்சப்பாறை ஆற்றை தூய்மையாக்க தூய்மை பணி 1 மாதம் த்ள்ளி வைக்கப்பட்டது. எண்ணெய் கசிவு ஏற்பட்ட இடத்திலிருந்து வடக்கு டகோட்டா வரை 90 மைல் நீளத்துக்கு மாண்டேனா சுற்றுச்சூழல் துறை ஆற்றின் நீர் தரத்தை கண்காணித்து வந்தது.
தடை
மாண்டேனா மீன் விலங்குகள் பூங்கா துறை கார்டினர் முதல் லாரல் வரையுள்ள 183 மைல் நீளத்துக்கு மஞ்சப்பாறையையும் அதன் துணையாறுகளையும் பொழுதுபோக்கிற்கு பயன்படுத்த ஆகத்து 19, 2016 முதல் காலவரையின்றி தடை விதித்தது. விரைவாக பல்கிப்பெருகும் அரிய சல்மான் சிறுநீரக நோயால் பெருமளவு மீன்கள் இறந்ததால் இத்தடை விதிக்கப்பட்டது. மனிதர்களையும் பாலூட்டிகளையும் பாதிக்காத டெட்ராகேப்சுலாயிட்சு என்ற ஒட்டுண்ணியால் இந்நோய் மீன்களுக்கு ஏற்படுகிற்து. காட்டுயிர் அதிகாரிகள் இந்நோயால் ஆயிரக்கணக்கான மீன்கள் இறந்துள்ளதாக கணக்கிட்டுள்ளார்கள். குறிப்பிட்ட சில வகை மீன் இனங்களே இந்நோயால் அதிகம் பாதிக்கப்பட்டன. இத்தடையால் வியாபாரத்துக்கு ஆற்றுக்கு பொழுதுபோக்க வரும் பயணிகளை நம்மியுள்ள வணிக நிறுவனங்கள் பெரும் இழப்பை சந்தித்தன. 2016, செப்டம்பர் 1 முதல் தடை விலக்கிக்கொள்ளப்பட்டது.
சல்மான் மீன்களை பிடிப்பதற்கு இந்த ஆறு உலகளவில் சிறப்பு பெற்றதாகும். நீண்ட தொலைவிற்கு அணைகள் ஆற்றின் குறுக்கே இல்லாதது சல்மான் வகை மீன்கள் நன்கு வளர ஏதுவான சூழலை ஏற்படுத்தின. லிவிங்சுடன் அருகிலேயே அதிக மீன்கள் கிடைக்கக்கூடியதாக உள்ளது.
மேற்கோள்கள்
பகுப்பு:வட அமெரிக்க ஆறுகள் பகுப்பு:மிசூரி ஆறு பகுப்பு:வயோமிங் மாநில ஆறுகள் பகுப்பு:மொன்டானா மாநில ஆறுகள் பகுப்பு:வடக்கு டகோட்டா மாநில ஆறுகள்
திராவிட் (பெயர்)
திராவிட் என்பது மகாராட்டிரம், கர்நாடகம் மற்றும் மத்திய பிரதேசத்தில் வசித்து வரும் தேசஸ்த் பிராமணர்கள் பயன் படுத்தும் ஒரு பெயர் ஆகும். இப் பெயரைப் பயன் படுத்தும் பெரும்பாலானோர் தமிழகத்தில் இருந்து சென்ற பிராமணர்கள் ஆவர். திராவிட பகுதியில் இருந்து வட மாநிலங்களுக்கு சென்றதால் "திராவிட்" என்கிற பெயரை தங்கள் பெயருடன் இணைத்து பயன்படுத்துகிறார்கள்.
மேற்கோள்கள்
பகுப்பு:பெயரிடல் மரபு
ஹெர்ஷெல் விண் ஆய்வகம்
ஹெர்ஷெல் விண் ஆய்வகம், விண்வெளியை ஆய்வதற்காக அமைக்கப்பட்டது. இதை ஐரோப்பிய விண்ணாய்வுக் கழகம் இயக்குகிறது. இது 2009 முதல் 2013 ஆண்டு வரை செயல்பட்டது. அகச்சிவப்பு கதிர்களைப் பயன்படுத்திய உலகின் பெரிய தொலைநோக்கி இதில் உள்ளது குறிப்பிடத்தக்கது. அமெரிக்காவும் தன் நாசா ஆய்வுக் கழகத்தின் மூலம் இந்த திட்டத்தில் இணைந்துள்ளது. ஐரோப்பாவின் பெரிய விண்ணாய்வு திட்டங்களில் இதுவும் ஒன்று. ரொசெட்டா, பிளாங்க், கையா உள்ளிட்ட திட்டங்களுடன் இதுவும் குறிப்பிடத்தக்க ஒன்றாகத் திகழ்ந்தது. இதன் எடை 3,300 கிலோ.
இது புவியில் இருந்து 1,500,000 கிலோமீட்டர் தொலைவில் எடுத்துச் செல்லப்பட்டு புவியின் சுற்றுப்பாதையில் நிறுத்தப்பட்டது. சர் வில்லியம் ஹெர்ஷெல் என்னும் அறிஞர் அகச்சிவப்புக் கதிரை கண்டிபிடித்தார். அவர் நினைவாக இந்த ஆய்வகத்துக்குப் பெயரிடப்பட்டது. விண்வெளியில் உள்ள குளிர்ந்த, தூசிபடர்ந்த பொருட்களை கண்டறியும் திறன் இதற்குள்ளது. இதன் ஆயுள் காலம் இதில் உள்ள குளிர்விப்பானை பொருத்து அமையும். கணக்கெடுப்பின்படி, மூன்றரை ஆண்டுகள் வரை நீடிக்கும் என தெரிய வந்துள்ளது.
வளர்ச்சி
1982இல், ஐரோப்பிய ஆய்வுக் கழகத்தினால், தொலைநோக்கி உருவாக்கத் திட்டம் கொண்டுவரப்பட்டது. இது தொலைவில் உள்ள பொருட்களை அகச்சிவப்பு கதிர்களின் மூலம் கண்டறிய பயன்படும். உயர்தர வெளியீட்டை தரும் திட்டம் செயற்படுத்தப்பட்டது. 1993இல் உருவாக்கம் முடிந்தது. புவியின் சுற்றுவட்டப் பாதையில், லகிராஞ்சி புள்ளியில் இதை நிறுத்தி செயற்பாடுகளைச் செய்வது என முடிவெடுக்கப்பட்டது. 2009இல் விண்ணை நோக்கி செலுத்தப்பட்டது. இதற்கு ஆன செலவு 1,100 மில்லியன் யூரோக்கள் என கணக்கிடப்பட்டுள்ளது. இதற்கான வடிவமைப்பு, ஏவுதல், திட்டச் செலவுகள், ஆய்வுகள் உள்ளிட்ட அனைத்திற்குமான செலவே இந்த தொகை.
பயன்பாடு
இது சூரியக் குடும்பம், பால்வீதி பகுதியில் உள்ள பொருட்களிடமிருந்து ஒளியைப் பெறுவதில் சிறப்பு பெற்றிருந்தது. பல பில்லியன் ஒளி ஆண்டுகள் தொலைவில் இருந்த பொருட்களைப் பற்றி ஆயவும் திறன் பெற்றிருந்தது. இதன் முதன்மை ஆய்வுப் பணிகள் நான்கு. அவை: இதன் செயல்பாட்டுக் காலத்தில், 35,000 அவதானிப்புகளை வெளியிட்டது. பல்வேறு ஆய்வுத் திட்டங்களுக்கு தேவைப்பட்ட தகவல்களையும் திரட்டித் தந்தது.
கருவிகள்
அகச்சிவப்புக் கதிர்களைக் கொண்டு, மில்லிமீட்டருக்கும் குறைவான அலைக்கற்றையின் மூலம் செயல்படுத்தப்பட்ட முதல் திட்டம் இதுவே. 3.5 மீட்டர் அகலத்துடன், பெரிய கண்ணாடியைக் கொண்டது. விண்வெளியில் வைக்கப்பட்டுள்ள பெரிய கண்ணாடியைக் கொண்ட தொலைநோக்கி இது. கண்ணாடி கிளாசில் செய்யப்படாமல், சிலிக்கான் கார்பைடில் செய்யப்பட்டது.
குறைந்த வெப்ப நிலையைக் கொண்ட மூன்று சென்சர்களில் கண்ணாடியின் ஒளி பிரதிபலிக்கப்பட்டது. கருவிகளை குளிர்விக்க 2300 லிட்டர் நீர்ம நிலை ஹீலியம் பயன்பட்டது. இது தீரும் வரை இந்த ஆய்வகம் செயல்படும். குறைந்தது மூன்றாண்டு காலம் இருக்கும் என எண்ணினர். இதனுடன் அமூன்று உணரிகள் சேர்க்கப்பட்டிருந்தன. இதை பல நாடுகளைச் சேர்ந்த வெவ்வேறு அமைப்புகள் இணைந்து வடிவமைத்தன. இவற்றில் சிலவற்றைச் செய்ய நாசா உதவியது. இதற்கான உதவிக் கருவியும் செய்யப்பட்டது. அதன் அமைப்பும் செயற்பாடுகளும் பிளாங்க் திட்டத்தின் உதவிக் கருவியை ஒத்திருந்தது குறிப்பிடத்தக்கது.
ஆற்றல் தேவையை நிறைவு செய்ய சூரிய ஒளி பயன்படுத்தப்பட்டது. சூரிய ஒளியை சேமிக்க செல்கள் பயன்படுத்தப்பட்டன. மின்கலமும், ஆற்றலைக் கட்டுப்படுத்தும் பகுதியும் இணைக்கப்பட்டிருந்தன.
கண்டுபிடிப்புகள்
சூலை 21, 2009 இல் இத்திட்டம் வெற்றிகரமாக தொடங்கப்பட்டது. நட்சத்திரத்தின் உருவாக்கம் குறித்த ஆய்வை மேற்கொண்டது. புவியில் இருந்து தொலைநோக்கிகளின் மூலம் கண்டறிந்து உறுதி செய்யப்பட்டது, முன்னர் நெபுலா என கணிக்கப்பட்ட இடம் ஒன்று இந்த ஆய்வின் மூலம் நட்சத்திரம் உருவாகும் இடம் என்று அறியப்பட்டுள்ளது.
2010 சூலையில், இதன் ஆய்வு முடிவுகளைக் கொண்டு வானியல், வானியற்பியலில் பல ஆய்வேடுகள் வெளியிடப்பட்டன. மீண்டு 2010 அக்டோபரில் மற்றோர் ஆய்வு வெளியானது. இக்காலகட்டத்தில், இதன் கருவி ஒன்று செயலிழந்தது.